PressReader - Beeld: 2017-08-11 - Pro­bleem: Daar is geen rooi te­le­foon
Pro­bleem: Daar is geen rooi te­le­foon
Beeld - 2017-08-11 - Wereld-beeld - – Reu­ters
Een van die pro­ble­me wat tot die groei­en­de span­ning tus­sen die VSA en Noord-Korea by­dra, is dat daar nie ’n spreek­woor­de­li­ke “rooi te­le­foon” is wat hul­le ver­bind nie.
Die VSA en Rus­land het by­voor­beeld oor de­ka­des heen me­ga­nis­mes in­ge­stel waar­mee voor­kom kan word dat din­ge hand­uit ruk. Dit sluit di­rek­te te­le­foon­kon­tak in.
Daar is eg­ter nie so iets in die hui­di­ge si­tu­a­sie nie.
Vol­gens ken­ners kan ’n on­ge­luk, mis­ver­stand of ver­keer­de be­grip aan die een kant tot vol­skaal­se kon­flik op­bou, selfs al wil nie een van die twee par­tye werk­lik by ’n oor­log be­trok­ke raak nie.
“Ons het net ’n paar ad ho­cen ou­tyd­se ma­nie­re om met Noord-Korea te kom­mu­ni­keer, maar daar is niks wat die toets van ’n wa­re kri­sis sal deur­staan nie,” sê Jon Wolfst­hal, ont­wa­pe­nings­raad­ge­wer van Ba­rack O­ba­ma.
Die VSA en Noord-Korea het geen di­plo­ma­tie­ke ban­de nie. Hul­le be­hou kon­tak deur kan­to­re van die Ver­e­nig­de Na­sies en hul am­bas­sa­des in C­hi­na. S­we­de tree soms as bood­skap­per op.
Daar was voor­heen ’n reg­streek­se te­le­foon­ver­bin­ding tus­sen Noord- en Suid-Korea, maar Kim Jong-oen het dit in 2013 laat af­sny, sê Ga­ry Sa­mo­re, voor­ma­li­ge Wit­huis-raad­ge­wer wat nou aan die Har­vard-U­ni­ver­si­teit do­seer.
Jo­seph Ci­rin­ci­o­ne, voor­sit­ter van die Ploug­hs­ha­res-fonds, wat hom vir ont­wa­pe­ning be­y­wer, stel dit só: “Jy kan nie hier­die kri­sis met twiets en me­di­a­ver­kla­rings be­stuur nie.”